《寒食日登莫釐峰望缥缈峰吊陆纂甫》
明代·吴鼎芳

林中当百五，屐齿泛晴光。缀暖榆钱小，萦春蕙带香。

两峰看迤逦，片水怅微茫。节届魂俱冷，时移梦转长。

土应平傲骨，泉已涩吟肠。有子荒新冢，无烟禁一乡。

雨花滋旧藓，风叶沸新杨。泪尽莺啼处，褰裳去夕阳。

作者简介：（1582—1636）苏州府吴县洞庭山人，字凝父。为诗萧闲简远，有出尘之致。与乌程范汭有《披襟倡和集》。年四十剃度为僧，名大香，号唵。有《云外集》。